מסכת שבת פרק יא

**דף צו,א משנה**

הזורק

* מרשות היחיד לרשות הרבים מרשות הרבים לרשות היחיד - חייב
* מרשות היחיד לרשות היחיד ורשות הרבים באמצע
	+ רבי עקיבא מחייב
	+ וחכמים פוטרין

כיצד שתי גזוזטראות **זו כנגד זו** ברשות הרבים המושיט והזורק מזו לזו - פטור

היו שתיהן **בדיוטא אחת**

* המושיט חייב
* והזורק פטור

שכך היתה עבודת הלוים שתי עגלות זו אחר זו ברשות הרבים

* מושיטין הקרשים מזו לזו
* אבל לא זורקין:

[[1]](#footnote-1)מכדי זריקה תולדה דהוצאה היא הוצאה גופה היכא כתיבא?

א"ר יוחנן **דאמר קרא (שמות לו) ויצו משה ויעבירו קול במחנה.**

**משה היכן הוה יתיב ?במחנה לויה. ומחנה לויה רה"ר הואי. וקאמר להו לישראל לא תפיקו ותיתו מרה"י דידכו לרה"ר.**

☝ **וממאי דבשבת קאי ? דילמא בחול קאי ומשום דשלימא לה מלאכה כדכתיב (שמות לו) והמלאכה היתה דים וגו'.**

☜**גמר העברה העברה מיוה"כ כתיב הכא ויעבירו קול במחנה וכתיב התם (ויקרא כה) והעברת שופר תרועה**

 **מה להלן ביום אסור אף כאן ביום אסור**

אשכחן הוצאה הכנסה מנלן ? סברא היא **מכדי מרשות לרשות הוא מה לי אפוקי ומה לי עיולי**.

מיהו הוצאה אב הכנסה תולדה ומכדי אהא מיחייב ואהא מיחייב. אמאי קרי לה האי אב ואמאי קרי לה האי תולדה ?

נפקא מינה

* דאי עביד שתי אבות בהדי הדדי אי נמי שתי תולדות בהדי הדדי מיחייב תרתי
* ואי עביד אב ותולדה דידיה לא מיחייב אלא חדא

ולר"א דמחייב אתולדה במקום אב אמאי קרו לה אב ואמאי קרו לה תולדה ?

* הך דהואי במשכן חשיבא קרי לה אב הך דלא הואי במשכן חשיבא לא קרי לה אב
* אי נמי הך דכתיבא קרי אב והאי דלא כתיבא קרי תולדה

והא דתנן

🕮 **הזורק ד' אמות בכותל**

* **למעלה מי' טפחים - כזורק באויר.**
* **למטה מי' טפחים כזורק בארץ**
* **והזורק בארץ ד' אמות חייב**

זרק ד' אמות ברה"ר מנלן דמיחייב ?

* **אמר ר' יאשיה שכן אורגי יריעות זורקין מחטיהן זה לזה**

אורגין מחטין למה להו ?

* **אלא שכן תופרי יריעות זורקין מחטיהן זה לזה**

☝ ודילמא גבי הדדי הוו יתבי ? ☜מטו הדדי במחטין.

☝ דילמא בתוך ארבע הוו יתבי.

* **אלא אמר רב חסדא שכן אורגי יריעות זורקין בוכיאר ביריעה**

☝ והלא אוגדו בידו ? בניסכא בתרא.

 ☝והא במקום פטור קאזלא. ☜ אלא שכן אורגי יריעות זורקין בוכיאר לשואליהן.

☝ ודילמא גבי הדדי הוו יתבי ? ☜ מטו הדדי בחפת. (היו מגיעים זה לזה בשפת היריעה ונוגעים זה בזה)

 ☝ודילמא שלחופי הוו משלחפי

☝ ותו מי שאילי מהדדי

 והתניא לודא

 🕮**(שמות לו) איש איש ממלאכתו אשר המה עושים ממלאכתו הוא עושה ואינו עושה ממלאכת חבירו**

☝ ותו מעביר ד' אמות ברה"ר מנלן דמחייב ?

* **אלא כל ארבע אמות ברה"ר גמרא גמירי לה:**
* **אמר רב יהודה אמר שמואל מקושש מעביר ארבע אמות ברה"ר הוה**
* **במתניתא תנא תולש הוה**
* **רב אחא ברבי יעקב אמר מעמר הוה**

למאי נפקא מינה

לכדרב דאמר רב מצאתי מגלת סתרים בי ר' חייא וכתוב ביה

**איסי בן יהודה אומר אבות מלאכות ארבעים חסר אחת <ואם עשאן כולם בהעלם אחת> ואינו חייב אלא אחת**

אחת ותו לא?

והתנן

🕮 **אבות מלאכות ארבעים חסר אחת** והוינן בה מניינא למה לי

 וא"ר יוחנן שאם עשאן כולם בהעלם א' חייב על כל אחת ואחת

 אימא **אינו חייב על אחת מהם**

* **רב יהודה** פשיטא ליה דהמעביר חייב
* **ומתני'** פשיטא ליה דתולש חייב
* **ורב אחא בר יעקב** פשיטא ליה דמעמר חייב.

מ"ס הא מיהת לא מספקא ומ"ס הא מיהת לא מספקא:

ת"ר

🕮 **מקושש זה צלפחד**

וכן הוא אומר (במדבר טו) **ויהיו בני ישראל במדבר וימצאו איש וגו'**

ולהלן הוא אומר (במדבר כז) **אבינו מת במדבר**

מה להלן צלפחד אף כאן צלפחד **- דברי ר' עקיבא**.

אמר לו **ר' יהודה בן בתירא** עקיבא בין כך ובין כך אתה עתיד ליתן את הדין

* אם כדבריך התורה כיסתו ואתה מגלה אותו
* ואם לאו אתה מוציא לעז על אותו צדיק

[[2]](#footnote-2)ואלא הא גמר גזירה שוה? ג"ש לא גמר. (ר' יהודה בין בתירא לא למד ג"ש)

אלא מהיכא הוה ? (מה היה חטאו לפי ר' יהודה בן בתירא) (במדבר יד) מויעפילו הוה.

כיוצא בדבר אתה אומר (במדבר יב)

**ויחר אף ה' בם וילך מלמד שאף אהרן נצטרע - דברי רבי עקיבא.**

אמר לו **רבי יהודה בן בתירא** עקיבא בין כך ובין כך אתה עתיד ליתן את הדין

* אם כדבריך התורה כסתו ואתה מגלה אותו
* ואם לאו אתה מוציא לעז על אותו צדיק

ואלא הכתיב בם ? ההוא בנזיפה בעלמא.

תניא כמאן דאמר אף אהרן נצטרע

🕮 **דכתיב (במדבר יב) ויפן אהרן אל מרים והנה מצורעת תנא שפנה מצרעתו**

אמר ריש לקיש **החושד בכשרים לוקה בגופו**

דכתיב (שמות ד) והן לא יאמינו לי וגו' וגליא קמי קוב"ה דמהימני ישראל אמר לו הן מאמינים בני מאמינים ואתה אין סופך להאמין

הן מאמינים - דכתיב (שמות ד) ויאמן העם. בני מאמינים - (בראשית טו) והאמין בי"י.

אתה אין סופך להאמין שנאמר (במדבר כ) יען לא האמנתם בי וגו'.

ממאי דלקה ? דכתיב (שמות ד) ויאמר ה' לו עוד הבא נא ידך בחיקך וגו':

אמר רבא ואיתימא **רבי יוסי בר' חנינא מדה טובה ממהרת לבא ממדת פורענות**

* דאילו במדת פורענות כתיב (שמות ד) **ויוציאה והנה ידו מצורעת כשלג**
* ואילו במדה טובה כתיב **ויוציאה מחיקו והנה שבה כבשרו** מחיקו הוא דשבה כבשרו.

(שמות ז) ויבלע מטה אהרן את מטותם **א"ר אלעזר נס בתוך נס**:

מרה"י לרה"י כו': (ורשות הרבים באמצע רבי עקיבא מחייב וחכמים פוטרין.)

בעי רבה

* **למטה מעשרה פליגי**

ובהא פליגי

* + דמ"ס אמרינן קלוטה כמה שהונחה
	+ ומר סבר לא אמרינן קלוטה כמה שהונחה

**אבל למעלה מעשרה דברי הכל פטור ולא ילפינן זורק ממושיט**

או דילמא

* **למעלה מעשרה פליגי**

ובהא פליגי

* + דמר סבר ילפינן זורק ממושיט
	+ ומר סבר לא ילפינן זורק ממושיט

**אבל למטה מי' דברי הכל חייב מאי טעמא קלוטה כמה שהונחה דמיא**

אמר רב יוסף הא מילתא איבעיא ליה לרב חסדא

* ופשטה ניהליה רב המנונא מהא

🕮 **מרה"י לרה"י ועובר ברה"ר עצמה**

* + **ר' עקיבא מחייב**
	+ **וחכמים פוטרים**

מדקאמר ברה"ר עצמה פשיטא למטה מעשרה פליגי

ובמאי ?

* אילימא **במעביר**

למטה מעשרה הוא דמחייב למעלה מי' לא מחייב

והאמר ר' אלעזר **המוציא משוי למעלה מעשרה חייב שכן משא בני קהת**

* אלא לאו **בזורק**

ולמטה מעשרה הוא דמחייב למעלה מעשרה לא מחייב ש"מ בקלוטה כמה שהונחה פליגי ש"מ.

* ופליגא דר' אלעזר

**דאמר ר"א מחייב היה ר' עקיבא אפילו למעלה מי'** והאי דקתני רה"ר עצמה להודיעך כחן דרבנן

* ופליגא **דרב חלקיה בר טובי**

דאמר רב חלקיה בר טובי

* + תוך שלשה דברי הכל חייב
	+ למעלה מעשרה דברי הכל פטור
	+ מג' ועד י' באנו למחלוקת ר' עקיבא ורבנן

תניא נמי הכי

🕮 **בתוך ג' - דברי הכל חייב**

 **למעלה מי' - אינו אלא משום שבות ואם היו רשויות שלו מותר.**

 **מג' ועד עשרה**

* + **ר"ע מחייב**
	+ **וחכמים פוטרין**

אמר מר **אם היו רשויות שלו מותר** לימא תהוי תיובתיה דרב

☝דאיתמר

**שני בתים בשני צדי רה"ר**

**רבה בר רב הונא אמר רב - אסור לזרוק מזה לזה**

**ושמואל אמר מותר לזרוק מזה לזה.**

☜ולאו מי אוקימנא לההיא כגון דמידלי חד ומתתי חד דזימנין נפל ואתי לאתויי. (בברייתא **אם היו רשויות שלו מותר** מדובר שאחד הבתים מוגבה והשני נמוך אז חוששים שמא יפול החפץ לרה"ר ולאחר הזריקה הוא יטלטלהו מרה"ר לרה"י)

אמר ליה רב חסדא לרב המנונא ואמרי לה רב המנונא לרב חסדא

**מנא הא מילתא דאמור רבנן כל פחות מג' כלבוד דמי** ?

* אמר ליה **לפי שאי אפשר לה לרה"ר שתילקט במלקט וברהיטני** (כלי החלקה)

☝ אי הכי ג' נמי

☝ ותו הא דתנן

 🕮 **המשלשל דפנות מלמעלה למטה אם הן גבוהין מן הארץ שלשה טפחים פסולה**

 הא פחות מג' כשרה (מסוכה רואים שהטעם איננו משום מלקט דהיינו שאי אפשר להחליק ושם זה אויר )

☜ התם היינו טעמא משום דהויא לה מחיצה שהגדיים בוקעין בה.

☝ תינח למטה למעלה מאי איכא למימר ?

* אלא כל פחות משלשה כלבוד דמי **הלכתא גמירי לה**

(עיין בסוף קובץ זה טבלה מכמת אב ותולדה האם חייב)

ת"ר

🕮**מרה"ר לרה"ר ורה"י באמצע**

* **רבי מחייב**
* **וחכמים פוטרין**

רב ושמואל דאמרי תרוייהו **לא חייב רבי אלא ברה"י מקורה דאמרינן ביתא כמאן דמליא דמי אבל שאינו מקורה לא**

(רבי מחייב שתיים אב ותולדה)

(א)אמר רב חנא אמר רב יהודה **אמר שמואל מחייב היה רבי שתים אחת משום הוצאה ואחת משום הכנסה**

(קושיה - רבי לא מחייב שתיים על אב ותולדה מקור ב)

יתיב רב חנא וקא קשיא ליה [[3]](#footnote-3)**למימרא דמחייב רבי אתולדה במקום אב**

(ב)והתניא

🕮 **רבי אומר דברים הדברים אלה הדברים אלו ל"ט מלאכות שנאמרו למשה בסיני** (דברים -2 , ה-1,אלה בגימטריא 36 סה"כ 39)

(א"כ קשה אין אפשרות שיתחייב יותר מ39)

**אמר ליה רב יוסף** מר אהא מתני לה וקשיא ליה דרבי אדרבי **אנן אדרבי יהודה מתנינן ולא קשיא לן**

(ג)דתניא

🕮 **מרה"י לרשות הרבים ועבר ארבע אמות ברה"ר**

* **רבי יהודה מחייב**
* **וחכמים פוטרין**

אמר רב יהודה אמר שמואל **מחייב היה רבי יהודה שתים אחת משום הוצאה ואחת משום העברה**

דאי ס"ד חדא הוא דמחייב מכלל דרבנן פטרי לגמרי הא אפיק לה מרה"י לרה"ר.

☝ ממאי דילמא לעולם אימא לך ר' יהודה חדא הוא דמחייב ורבנן פטרי לגמרי. והיכי משכחת לה ?

 כגון **דאמר עד דנפקא ליה לרה"ר תנוח ובהא קמיפלגי**

* **דר' יהודה סבר אמרינן קלוטה כמה שהונחה ואיתעבידא ליה מחשבתו**
* **ורבנן סברי לא אמרינן קלוטה כמה שהונחה ולא איתעבידא ליה מחשבתו**

אבל אתולדה במקום אב לא מחייב רבי יהודה.

לא ס"ד

(ד)דתניא

🕮 **רבי יהודה מוסיף אף השובט והמדקדק אמרו לו שובט הרי הוא בכלל מיסך מדקדק הרי הוא בכלל אורג**

מאי לאו דעבדינהו לתרווייהו בהדי הדדי **וש"מ מחייב היה רבי יהודה אתולדה במקום אב** (ושוב יש ראיה שר' יהודה מחיב על אב ותולדה)

ממאי דילמא לעולם דעבדה להא לחודה והא לחודה ורבי יהודה אתולדה במקום אב לא מחייב

ובהא קמיפלגי דר' יהודה סבר הני אבות נינהו ורבנן סברי הני תולדות נינהו.

תדע דקתני רבי יהודה מוסיף אי אמרת בשלמא אבות מאי מוסיף מוסיף אבות.

אלא אי אמרת תולדות מאי מוסיף.

איתמר נמי רבה ורב יוסף דאמרי תרוייהו לא חייב רבי יהודה אלא אחת.

(**אמר ליה רב יוסף** מר אהא מתני לה וקשיא ליה דרבי אדרבי **אנן אדרבי יהודה מתנינן ולא קשיא לן**

דתניא

🕮 **מרה"י לרשות הרבים ועבר ארבע אמות ברה"ר**

* **רבי יהודה מחייב**
* **וחכמים פוטרין** )

א"ל רבינא לרב אשי ולמאי דסליק אדעתין מעיקרא דמחייב היה ר' יהודה שתים

* אי להכא קבעי לה להכא לא קבעי לה (אם חשב לתחילת רה"ר חייב רק אחת )
* אי להכא קבעי לה להכא לא קבעי לה (אם חשב לסוף רה"ר חייב רק אחת )

אמר ליה באומר כל מקום שתרצה תנוח:

פשיטא

* **נתכוון לזרוק שמנה וזרק ארבע הרי כתב שם משמעון**
* **נתכוון לזרוק ארבע וזרק שמנה מהו**
	+ מי אמרינן הא אפיק ליה
	+ או דילמא היכא דבעי הא לא נח

ולאו היינו דאמר ליה רבינא לרב אשי וא"ל באומר כל מקום שתרצה תנוח.(ולכן תפשוט בשני המקרים שיהיה פטור שכן לא נתקיימה מחשבתו)

ודקאמרת הרי כתב שם משמעון (שהשוו בין נתכוון לזרוק שמנה וזרק ארבע להרי כתב שם משמעון)

מי דמי

* התם כמה דלא כתיב שם לא מכתיב ליה שמעון
* הכא כמה דלא זריק ארבע לא מיזדרקי ליה תמני:

(לכתוב שמעון חייבים לכתוב שם אבל בזריקה לא מחייב לזרוק ארבע לפני כן)

תנו רבנן

🕮**הזורק מרשות הרבים לרה"ר ורשות היחיד באמצע**

 **ד' אמות חייב** **[[4]](#footnote-4)פחות מארבע אמות פטור**

מאי קמ"ל ?

הא קא משמע לן

* רשויות מצטרפות
* ודלא אמרינן קלוטה כמה שהונחה:

**אמר רב שמואל בר יהודה אמר רב אבא אמר רב הונא אמר רב:**

**המעביר ד' אמות בר"ה מקורה פטור לפי שאינו דומה לדגלי מדבר.**

☝ איני? והא עגלות דמקורות הויין ואמר רב משום רבי חייא **עגלות תחתיהן וביניהן וצדיהן רה"ר**

כי קאמר רב בדראתא (הרווחים שבין הקרשים נחשבים רה"ר)

מכדי אורכא דעגלה כמה הואי חמש אמין פותיא דקרש כמה הואי אמתא ופלגא כמה מותיב תלתא פשא ליה פלגא דאמתא כי שדי ליה מר ביני וביני כלבוד דמי

(אורך עגלה 5 אמות – רוחב כל קרש 1.5 אמות , נכנסים שלושה קרשים 3\*1.5=4.5 נשאר 0.5 אמה 2 רווחים 0.25 אמה לכל רווח שזה 1.5 טפחים ויש דין לבוד)

מי סברת קרשים אפותייהו הוה מנח להו אחודן מנח להו סוף סוף סומכא דקרש כמה הוי אמתא כמה הוה מותיב ארבעה פשא לה אמתא כי שדי לה מר ביני וביני כלבוד דמי

(אורך עגלה 5 אמות – רוחב כל קרש 1 אמה , נכנסים ארבעה קרשים 4\*1=4 נשאר 1 אמה שלושה רווחים 0.33 אמה לכל רווח שזה 2 טפחים ויש דין לבוד)

הניחא למ"ד קרשים מלמטן עוביין אמה מלמעלן כלין והולכין עד כאצבע שפיר

אלא למ"ד כשם שמלמטן עוביין אמה כך מלמעלה עוביין אמה מאי איכא למימר ?

א"ר כהנא באטבעי אטבעי (הרווחים בין הקרשים לא היו שווים אלא סורים כזוגות צמודות )

היכא מנח להו אגבא דעגלה עגלה גופא מקורה הואי?

[[5]](#footnote-5)אמר שמואל ביתדות.

**ת"ר**

🕮 **קרשים מלמטן עוביין אמה ומלמעלן כלין והולכין עד כאצבע שנאמר (שמות כו) יהיו תמים על ראשו**

 **ולהלן הוא אומר (יהושוע ג) תמו נכרתו - דברי רבי יהודה.**

 **רבי נחמיה אומר - כשם שמלמטן עוביין אמה כך מלמעלן עוביין אמה שנאמר יחדו**.

והכתיב תמים ?ההוא דליתו שלמין ולא ליתו דניסרא.

ואידך נמי הכתיב יחדו? ההוא דלא לישלחופינהו מהדדי.

☝ בשלמא למ"ד כשם שמלמטן עוביין אמה כך מלמעלן עוביין אמה היינו דכתיב (שמות כו) ולירכתי המשכן ימה תעשה ששה קרשים

 ושני קרשים תעשה למקצעת דאתי פותיא דהני ממלי ליה לסומכא דהני.

 אלא למ"ד מלמטן עוביין אמה מלמעלן כלין והולכין עד כאצבע האי עייל והאי נפיק ?

☜ דשפי להו כי טורין:

**(שמות כו) והבריח התיכון בתוך הקרשים תנא בנס היה עומד**

(שמות כו) ואת **המשכן** תעשה עשר יריעות ארך היריעה האחת **שמנה ועשרים באמה**

(שטחו של הכיסוי הקרוי משכן היה 40\*28 )

28 האמות היו צריכים לכסות את גג המשכן שהיה 10 אמות לר' יהודה ו12 אמות לר' נחמיה

* שדי אורכייהו לפותיא דמשכן.

כמה הויא ? **עשרין ותמני**.

* דל עשר לאיגרא
* פשא להו ט' להאי גיסא וט' להאי גיסא
	+ לר' יהודה מיגליא אמה דאדנים
	+ לר' נחמיה מיגליא אמה דקרשים

* שדי פותייהו לאורכא דמשכן

כמה הויא ? **ארבעי**ן.

* דל תלתין לאיגרא
* פשא להו י'
	+ לר' יהודה מכסיא אמה דאדנים
	+ לר' נחמיה מיגליא אמה דאדנים

(שמות כו) ועשית **יריעות עזים לאהל** וגו' ארך היריעה האחת שלשים באמה וגו'

(שטחו של הכיסוי היה 44\*30 )

* שדי אורכייהו לפותיא דמשכן

כמה הויא ? **תלתין**

* דל עשר לאיגרא
* פשא להו עשר להאי גיסא ועשר להאי גיסא
	+ לר' יהודה מיכסיא אמה דאדנים
	+ לר' נחמיה מיגליא אמה דאדנים

תניא נמי הכי

🕮 (שמות כו) והאמה מזה והאמה מזה בעודף

* לכסות אמה של אדנים - דברי ר' יהודה.
* ר' נחמיה אומר לכסות אמה של קרשים
* שדי פותייהו לאורכיה דמשכן

כמה הויא מ' וארבע

דל תלתין לאיגרא

פשא להו ארבע סרי דל תרתי לכפלא דכתיב (שמות כו) וכפלת את היריעה הששית אל מול פני האהל.

פשא להו תרתי סרי בשלמא לר' יהודה היינו דכתיב חצי היריעה העדפת תסרח אלא לר' נחמיה

מאי תסרח תסרח מחברותיה.

🕮 **תנא דבי ר' ישמעאל**

 **למה משכן דומה לאשה שמהלכת בשוק ושפוליה מהלכין אחריה**

🕮 **ת"ר חרוצים היו קרשים וחלולים היו האדנים [[6]](#footnote-6)ונראין קרסין בלולאות ככוכבים ברקיע**

🕮 **ת"ר**

 **יריעות התחתונות של תכלת ושל ארגמן ושל תולעת שני ושל שש**

 **ועליונות של מעשה עזים**

 **וגדולה חכמה שנאמרה בעליונות יותר ממה שנאמרה בתחתונות**

* **דאילו בתחתונות כתיב (שמות לה) וכל אשה חכמת לב בידיה טוו**
* **ואילו בעליונות כתיב (שמות לה) וכל הנשים אשר נשא לבן אתנה בחכמה טוו את העזים**

🕮 **ותניא משום ר' נחמיה שטוף בעזים וטווי מן העזים:**

שתי גזוזטראות כו':

**אמר רב משום רבי חייא עגלות תחתיהן וביניהן וצידיהן רה"ר**

אמר אביי בין עגלה לעגלה כמלא ארך עגלה וכמה ארך עגלה ה' אמות.

ל"ל ? בד' ופלגא סגי ? כי היכי דלא לידחקו קרשים.

**אמר רבא צידי עגלה כמלא רחב עגלה.**

וכמה רחב עגלה ? שתי אמות ומחצה.

למה לי ?באמתא ופלגא סגיא ?כי היכי דלא לידדו קרשים

אלא דקיי"ל דרך רה"ר שש עשרה אמה אנן דגמרינן לה ממשכן דמשכן חמיסרי הואי ?(רוחב שתי העגלות והרווח שבניהם)

אמתא יתירא הואי דהוה קאי בן לוי דכי משתלפי קרשים הוה נקיט להו:

**דף צט,א משנה**

חולית הבור והסלע שהן גבוהין עשרה ורחבן ארבעה הנוטל מהן והנותן על גבן חייב פחות מכן פטור:

☝ [[7]](#footnote-7)למה לי למיתני חולית הבור והסלע ליתני הבור והסלע ?

☜ מסייע ליה לרבי יוחנן דאמר ר' יוחנן **בור וחוליתה מצטרפין לעשרה**

תניא נמי הכי

🕮 **בור ברה"ר עמוקה י' ורחבה ארבעה אין ממלאין הימנה בשבת** [[8]](#footnote-8) **אלא אם כן עשו לה מחיצה גבוה י' טפחים**

 **ואין שותין הימנה בשבת אא"כ הכניס לה ראשו ורובו ובור וחוליתה מצטרפין לעשר'**

בעא מיניה רב מרדכי **מרבא** **עמוד ברה"ר גבוה י' ורחב ד' וזרק ונח על גביו מהו** ? מי אמרינן

* **הרי עקירה באיסור הרי הנחה באיסור**
* או דילמא כיון **דממקום פטור קאתיא לא**

א"ל מתניתין היא.

אתא שייליה לרב יוסף א"ל מתניתין היא.

אתא שייליה לאביי א"ל מתני' היא.

אמר להו כולכו ברוקא דהדדי תפיתו .

א"ל ואת לא תסברא והתנן

🕮 **הנוטל מהן ונותן על גבן חייב**

א"ל דילמא מתני' במחט מחט נמי

א"א דלא מדליא פורתא ?

* דאית ליה מורשא (חריץ)
* א"נ דרמיא בחריצה

אמר רב מישא בעי רבי יוחנן

**כותל ברה"ר גבוה י' ואינו רחב ארבע ומוקף לכרמלית ועשאו רה"י** (לכרמלית) **וזרק ונח על גביו מהו** ?מי אמרינן

* כיון דאינו רחב ד' מקום פטור הוא
* או דילמא כיון דעשאו רה"י כמאן דמלי דמיא

☜ אמר עולא קל וחומר לאחרים עושה מחיצה לעצמו לא כ"ש.

 איתמר נמי

 🕮 **א"ר חייא בר אשי אמר רב וכן א"ר יצחק א"ר יוחנן כותל ברה"ר גבוה י' ואינו רחב ארבעה ומוקף לכרמלית**

 **ועשאו רה"י הזורק ונח על גביו חייב לאחרים. עושה מחיצה לעצמו לא כ"ש**.

בעי רבי יוחנן

**בור תשעה ועקר ממנו חוליא והשלימה לעשרה מהו**

* עקירת חפץ ועשיית מחיצה בהדי הדדי קאתו ומיחייב
* או לא מיחייב

ואם תימצי לומר כיון דלא הוי מחיצה עשרה מעיקרא לא מיחייב.

**בור י' ונתן לתוכה חוליא ומיעטה מהו** ?

* הנחת חפץ וסילוק מחיצה בהדי הדדי קאתו מיחייב
* או לא מיחייב

תיפשוט ליה מדידיה דתנן

🕮 **הזורק ארבע אמות בכותל**

* **למעלה מעשרה טפחים - כזורק באויר.**
* **למטה מעשרה - כזורק בארץ.**
* **והזורק בארץ ארבע אמות חייב.**

והוינן בה והא לא נח ? ואמר רבי יוחנן בדבילה שמינה שנינו.

ואמאי הא קא ממעט מארבע אמות (א"כ גם בנדון דדינן יהיה חייב)

* התם לא מבטל ליה (בדבילה)
* הכא מבטל ליה (זורק ארבע אמות)

בעי רבא **זרק דף ונח על גבי יתידות מהו ?**

מאי קמיבעיא ליה הנחת חפץ ועשיית מחיצה בהדי הדדי קאתו היינו דרבי יוחנן.

כי קמיבעיא ליה לרבא כגון **דזרק דף וחפץ על גביו מאי** ?

* כיון דבהדי הדדי קאתו כהנחת חפץ ועשיית מחיצה דמי
* או דילמא כיון דלא אפשר דלא מידלא פורתא והדר נייח כעשיית מחיצה והנחת חפץ דמי

תיקו

אמר רבא

* פשיטא לי

**מים על גבי מים** - היינו הנחתן. (ואם יטלהו יעבור על עקירה)**.**

**אגוז על גבי מים -**[[9]](#footnote-9)לאו היינו הנחתן (ואם יטלהו לא יעבור על עקירה)

* בעי רבא

**אגוז בכלי וכלי צף על גבי מים** מהו ?

* מי אמרינן בתר אגוז אזלינן והא נייח (ואם יטלהו יעבור על עקירה)
* או דילמא בתר כלי אזלינן והא לא נייח (שכן הכלי נמצא על המים ואם יטלהו לא יעבור על עקירה)

תיקו

* **שמן על גבי יין**

מחלוקת ר' יוחנן בן נורי ורבנן

דתנן

🕮 **שמן שצף על גבי יין ונגע טבול יום בשמן**

* לא פסל אלא שמן (ולענין שבת העוקרו יהיה פטור)
	+ ר' יוחנן בן נורי אומר שניהם חיבור זה לזה. (ולענין שבת העוקרו יהיה חייב)

אמר אביי

**בור ברה"ר עמוקה עשרה ורחבה שמנה**

* + **וזרק לתוכה מחצלת- חייב.** (הוצאה מרה"ר לרה"י)
	+ **חילקה במחצלת - פטור** (חלוקה במחצלת מפקיעה מדין רשות היחיד שכן כל שטח אין בו ארבע על ארבע ולדעת אביי ביטול רה"י קודם להנחה ויהיה פטור)

לאביי דפשיטא ליה **דמחצלת מבטלא מחיצה כל שכן חוליא דמבטלא מחיצה**

(חוליא האדם יותר רוצה בקיומה יותר ממחיצה ואם במחיצה מבטל רשויות כ"ש בחוליא)

לרבי יוחנן דמיבעיא ליה חוליא מחצלת פשיטא דלא מבטלא מחיצת'.

ואמר אביי

**בור ברה"ר עמוקה עשרה ורחבה ארבעה**

* **מלאה מים וזרק לתוכה – חייב.**
* **מלאה פירות וזרק לתוכה – פטור.**

מ"ט ? מים לא מבטלי מחיצתא פירות מבטלי מחיצתא.

תניא נמי הכי

🕮 **הזורק מן הים לאיסרטיא ומן האיסרטיא לים –פטור.** (שכן הים נדון ככרמלית)

 **ר"ש אומר אם יש במקום שזרק** (מתוך הים) **עמוק עשרה ורחב ארבעה חייב** (שכן המים לא מבטלים מחיצה ובור זה נחשב רשות היחיד)

**דף ק,א משנה**

הזורק ארבע אמות בכותל

* למעלה מעשרה טפחים - כזורק באויר.
* למטה מעשרה טפחים - כזורק בארץ.
* הזורק בארץ ארבע אמות- חייב:

[[10]](#footnote-10)והא לא נח ? א"ר יוחנן בדבילה שמינה שנינו.

א"ר יהודה אמר רב א"ר חייא

**זרק למעלה מעשרה והלכה ונחה בחור כל שהוא** (בתוך עשרה והחור איננו ארבע על ארבע טפחים)**.**

**באנו למחלוקת ר' מאיר ורבנן**

* **לר"מ דאמר חוקקין להשלים – מיחייב.**
* **לרבנן דאמרי אין חוקקין להשלים - לא מיחייב.**

תניא נמי הכי

🕮 **זרק למעלה מעשרה והלכה ונחה בחור כל שהוא**

* **ר"מ מחייב**
* **וחכמים פוטרין**

א"ר יהודה אמר רב

**תל המתלקט עשרה מתוך ארבע וזרק ונח על גביו חייב**

תנ"ה

🕮 **מבוי ששוה לתוכו ונעשה מדרון לרה"ר או שוה לרה"ר ונעשה מדרון לתוכו אותו מבוי אינו צריך לא לחי ולא קורה**

  **רבי חנינא בן גמליאל אומר תל המתלקט עשרה מתוך ארבע וזרק ונח על גביו חייב:**

**דף ק,א משנה**

זרק לתוך ד' אמות ונתגלגל חוץ לד' אמות – פטור. (לא נתקיימה מחשבתו ,המשך המלאכה נעשה ע"י הרוח)

חוץ לד' אמות ונתגלגל לתוך ד' אמות - חייב:

[[11]](#footnote-11)והא לא נח ? אמר ר' יוחנן והוא שנח על גבי משהו.

תניא נמי הכי

🕮 **זרק חוץ לד' אמות ודחפתו הרוח והכניסתו ואע"פ שחזרה והוציאתו פטור.**

 **אחזתו הרוח משהו אף על פי שחזרה והכניסתו חייב.**

אמר רבא תוך ג' לרבנן צריך הנחה על גבי משהו.

יתיב מרימר וקאמר לה להא שמעתא אמר ליה רבינא למרימר [[12]](#footnote-12)לאו היינו מתני' וא"ר יוחנן והוא שנח ע"ג משהו.

א"ל מתגלגל קאמרת מתגלגל אין סופו לנוח אבל האי כיון דסופו לנוח אע"ג דלא נח כמאן דנח דמי קמ"ל:

**דף ק,ב משנה**

הזורק בים ארבע אמות –פטור. (כרמלית)

אם היה רקק מים ורשות הרבים מהלכת בו הזורק לתוכו ד' אמות- חייב.

וכמה הוא רקק מים פחות מעשרה טפחים.

רקק מים ורה"ר מהלכת בו הזורק בתוכו ד' אמות חייב:

[[13]](#footnote-13)א"ל ההוא מרבנן לרבא

בשלמא הילוך הילוך תרי זימני הא קמ"ל

* הילוך על ידי הדחק שמיה הילוך
* תשמיש על ידי הדחק לא שמיה תשמיש.

אלא רקק רקק תרי זימני למה לי

* חד בימות החמה
* וחד בימות הגשמים

וצריכי

* דאי תנא חדא ה"א ה"מ בימות החמה דעבידי אינשי דמסגי לאקורי נפשייהו אבל בימות הגשמים לא.

ואי אשמעינן בימות הגשמים דכיון דמיטנפי לא איכפת להו אבל בימות החמה לא.

* אביי אמר איצטריך -סד"א ה"מ היכא דלא הוי ד' אמות אבל היכא דהוי ד' אמות אקופי מקפי ליה.
* רב אשי אמר איצטריך ס"ד אמינא ה"מ היכא דהוה ד' אבל היכא דלא הואי ארבעה מיפסעי פסעי ליה.

ואזדא רב אשי לטעמיה דאמר רב אשי האי מאן דזריק ונח אגודא דגמלא מיחייב שהרי רבים בוקעין בו:

**דף ק,ב משנה**

הזורק מן הים ליבשה ומן היבשה לים ומן הים לספינה ומן הספינה לים ומן הספינה לחבירתה -פטור ספינות קשורות זו בזו מטלטלין מזו לזו אם אינן קשורות אף על פי שמוקפות אין מטלטלין מזו לזו:

[[14]](#footnote-14)איתמר ספינה

* רב הונא אמר **מוציאין הימנה זיז כל שהוא וממלא**
* רב חסדא ורבה בר רב הונא אמרי **עושה מקום ארבעה וממלא.**
* רב הונא אמר מוציא הימנה זיז כל שהוא וממלא קסבר - **כרמלית מארעא משחינן ואוירא מקום פטור הוא**

ובדין הוא דזיז נמי לא ליבעי אלא כי היכי דליהוי ליה היכרא.

* רב חסדא ורבה בר רב הונא אמרי **עושה מקום ארבעה וממלא** קסברי כרמלית משפת מיא משחינן מיא ארעא סמיכתא

אי לא עביד מקום ארבעה קא מטלטל מכרמלית לרה"י.

☝ אמר ליה רב נחמן לרבה בר אבוה ולרב הונא דאמר מוציא הימנה זיז כל שהוא וממלא זימנין דליכא עשרה וקא מטלטל מכרמלית לרה"י

☜אמר ליה גמרינן דאין ספינה מהלכת בפחות מעשרה.

☝ והא מורשא אית לה ? ☜ אמר רב ספרא גשושי אזלי קמה.

☝ א"ל רב נחמן בר יצחק לרב חייא בר אבין לרב חסדא ולרבה בר רב הונא דאמרי עושה מקום ארבעה וממלא.

שופכין דידיה היכי שדי להו ? וכ"ת דשדי להו באותו מקום מאיסי ליה.

☜ דשדי להו אדפנא דספינה. והא איכא כחו ? כחו בכרמלית לא גזרו.

ומנא תימרא ?( כחו בכרמלית לא גזרו.)

דתניא

🕮 **ספינה**

 **אין מטלטלין לא מתוכה לים ולא מן הים לתוכה** (שכן הים כרמלית והספינה רה"י)

 **[[15]](#footnote-15)רבי יהודה אומר עמוקה עשרה** ( הספינה כלומר שיש בה מחיצות גבוהות עשרה) **ואין גבוהה עשרה** (מתחתית הספינה לקרקע הים)

* **מטלטלין מתוכה לים**
* **אבל לא מן הים לתוכה**

מ"ש

* מן הים לתוכה דלא דקא מטלטלין ? מכרמלית לרה"י.
* מתוכה לים נמי קמטלטל מרשות היחיד לכרמלית ? אלא לאו אחודה (חוד הספינה דהיינו על שפת הספינה)

**וש"מ כחו בכרמלית לא גזרו ש"מ.**

**אמר רב הונא** (א)**הני ביצאתא דמישן** אין מטלטלין בהן אלא בארבעה. (דהיינו פחות מארבע אמות בתוך הספינה שכן אין לספינה כזאת דין רה"י)

ולא אמרן אלא שאין בפחות משלשה ארבעה אבל יש בפחות מג' ארבעה לית לן בה.

ואי מלינהו קני ואורבני לית לן בה.

מתקיף לה **רב נחמן** (לרב הונא)

* ולימא גוד אחית מחיצתא ?

מי לא תניא?

🕮 **ר' יוסי בר' יהודה אומר** (ב) **נעץ קנה ברה"ר ובראשו טרסקל וזרק ונח על גביו חייב**

אלמא אמרינן גוד אחית מחיצתא.

ה"נ נימא גוד אחית מחיצתא.

* מתקיף לה **רב יוסף** (לרב נחמן)

ולא שמיעא להו להא דאמר רב יהודה אמר רב ומטו בה משום רבי חייא

ותני עלה **וחכמים פוטרין** (ואין דין של גוד אחית מחיצתא וכדברי רב הונא)

* אמר ליה אביי ואת לא תסברא

והתניא

🕮 (ג) **עמוד ברה"ר גבוה עשרה ורחב ד' ואין בעיקרו ד' ויש בקצר שלו ג' וזרק ונח על גביו חייב**

(נראה כמשולש שחודו למטה ואין ארבע על ארבע בגובה הנמוך משלושה טפחים)

אלמא אמרינן גוד אחית מחיצתא הכא נמי גוד אחית מחיצתא.

מידי איריא

* התם הויא ליה מחיצה שהגדיים בוקעין בה (בטרקסל (ב) מחיצה שהגדיים בוקעין בה ולכן חכמים פטרו ואין זה רה"י)
* הכא הויא לה מחיצה שאין הגדיים בוקעין בה (בעמוד ברה"ר (ג) מחיצה שאין הגדיים בוקעין בה ולכן יש דין גוד אחית

וכן בספינה יש דין גוד אחית שכן אין גדיים שבוקעין בספינה)

א"ל רב אחא בריה דרב אחא לרב אשי גבי ספינה נמי הא איכא בקיעת דגים ?

א"ל בקיעת דגים לא שמיה בקיעה.

ומנא תימרא?

דבעא מיניה רבי טבלא מרבין **מחיצה תלויה מהו שתתיר בחורבה** ?

וא"ל אין מחיצה תלויה מתרת [[16]](#footnote-16)אלא במים קל הוא שהקילו חכמים במים.

ואמאי הא איכא בקיעת דגים ? אלא ש"מ בקיעת דגים לא שמה בקיעה:

ספינות קשורות כו': (ספינות קשורות זו בזו מטלטלין מזו לזו)

פשיטא ? (שכן זה מרה"י לרה"י)

מר רבא לא נצרכה אלא להתיר ביצית שביניהן (דהיינו שני ספינות קשורות ובניהם ספינה קטנה –ביצית שאיננה קשורה ומחברת בניהם)

☝ אמר ליה רב ספרא משה שפיר קאמרת מטלטלין מזו לזו תנן. (ללא מתווך באמצע)

☜ אלא אמר רב ספרא לא נצרכה אלא לערב ולטלטל מזו לזו (חידוש המשנה שספינות הקשורות זו לזו ניתן לעשות בהם עירוב חצירות)

וכדתניא

 🕮 **ספינות קשורות זו בזו - מערבין ומטלטלין מזו לזו.**

 **נפסקו –נאסרו.**

 **חזרו ונקשרו בין שוגגין ובין מזידין בין אנוסין בין מוטעין - חזרו להיתרן הראשון.**

 **וכן מחצלות הפרוסות <לר"ה> -** (מחצלות המקיפות כמה בתים ) **מערבין ומטלטלין מזו לזו.**

 **נגללו- נאסרו.**

 **חזרו ונפרשו בין שוגגין בין מזידין בין אנוסין ובין מוטעין חזרו להיתרן הראשון.**

 **שכל מחיצה שנעשה בשבת בין בשוגג בין במזיד שמה מחיצה**.

(חזרו ונפרשו בין שוגגין בין מזידין בין אנוסין ובין מוטעין חזרו להיתרן הראשון.)

* איני והאמר רב נחמן **לא שנו אלא לזרוק אבל לטלטל אסור** (כלומר לחומרא דנים אותו כרשות היחיד שהזורק לשם יהיה חייב אבל טלטל יהיה אסור)
* כי איתמר דרב נחמן אמזיד איתמר.

(ספינות **קשורות זו בזו** מטלטלין מזו לזו)

**אמר שמואל** ואפילו קשורות בחוט הסרבל (בגד צמר)

היכי דמי ?

אי דיכול להעמידן פשיטא. אי דאין יכול להעמידן אמאי ?

לעולם דיכול להעמידן. ושמואל לאפוקי מדנפשי' קאתי

דתנן

🕮 **קשרה** (את הספינה בכבל לאוהל של מת )**בדבר המעמידה מביא לה טומאה. בדבר שאין מעמידה -אין מביא לה טומאה.**

ואמר שמואל והוא שקשורה בשלשלת של ברזל.

לענין טומאה הוא דכתיב (במדבר יט) בחלל חרב. חרב הרי הוא כחלל (שצריך שיהיה ממתכת) אין.

אבל לענין שבת כיון דיכול להעמידה <היכר בעלמא הוא> אפילו בחוט הסרבל:

**דף קב,א משנה**

הזורק ונזכר מאחר שיצתה מידו קלטה אחר , קלטה כלב , או שנשרפה פטור.

זרק לעשות חבורה בין באדם ובין בבהמה ונזכר עד שלא נעשית חבורה פטור.

זה הכלל כל חייבי חטאות אינן חייבין עד שתהא תחלתן וסופן שגגה.

תחלתן שגגה וסופן זדון תחילתן זדון וסופן שגגה פטורין עד שתהא תחילתן וסופן שגגה:

[[17]](#footnote-17)הא נחה חייב ? והלא נזכר ותנן **כל חייבי חטאות אינן חייבין עד שתהא תחלתן וסופן שגגה**

☜אמר רב כהנא סיפא אתאן **ללכתא ומתנא**

☝ לכתא ומתנא אוגדו בידו הוא ? (וא"כ אין כאן הנחה)

* כגון **שנתכוין לעשות חבורה**

☝ הא נמי תנינא הזורק לעשות חבורה בין באדם בין בבהמה ונזכר עד שלא נעשית חבורה פטור

☜אלא אמר רבא **במעביר**. (ובמעביר ארבע אמות ברה"ר בכל רגע הוא יכול להפסיק ללכת משא"כ ברישא זורק ואינו יכול לחזור בו מהזריקה)

☝ והא זה הכלל דקתני אזריקה קתני

☜ אלא אמר רבא תרתי קתני

* + **הזורק ונזכר מאחר שיצתה מידו**
	+ אי נמי **לא נזכר וקלטה אחר או קלטה כלב או שנשרפה פטור**.

☜ רב אשי אמר חסורי מחסרא והכי קתני

**הזורק ונזכר מאחר שיצתה מידו קלטה אחר או קלטה כלב או שנשרפה פטור הא נחה חייב**

**בד"א שחזר ושכח אבל לא חזר ושכח פטור**

**שכל חייבי חטאות אינן חייבין עד שתהא תחלתן וסופן שגגה**:

זה הכלל כל חייבי חטאות כו':

איתמר

🕮**שתי אמות בשוגג שתי אמות במזיד שתי אמות בשוגג**

* **רבה אמר פטור**
* **רבא אמר חייב**
* רבה אמר פטור אפילו לרבן גמליאל **דאמר אין ידיעה לחצי שיעור** (וחייב חטאת)

 התם הוא דכי קא גמר שיעורא בשוגג קא גמר אבל הכא דבמזיד לא.

 ובמאי אי בזורק שוגג הוא? אלא במעביר.

* רבה אמר חייב ואפילו לרבנן דאמרי **יש ידיעה לחצי שיעור** (ופטור מחטאת)

התם הוא דבידו (ולכן נחשב שתי שגגות ופטור)אבל הכא דאין בידו לא.

ובמאי אי במעביר הרי בידו ואלא בזורק.

**אמר רבה זרק ונחה בפי הכלב או בפי הכבשן חייב**

והאנן תנן

🕮 **קלטה אחר או קלטה הכלב או שנשרפה פטור**

* התם דלא מכוין (משנתנו)
* הכא דקא מכוין (דברי רבה)

אמר רב ביבי בר אביי אף אנן נמי תנינא

🕮 **יש אוכל אכילה אחת וחייב עליה ד' חטאות ואשם אחד**

 **הטמא שאכל 1חלב והוא 2נותר מן 3המוקדשין 4ביוה"כ** (על המעילה חייב אשם)

 **רבי מאיר אומר אף אם היתה שבת והוציאו [בפיו] חייב.**

 **אמרו לו אינו מן השם** (שחיוב בגלל הוצאה אינו בגלל אכילה)

ואמאי ?הא אין דרך הוצאה בכך(למה בכלל שיהיה חייב חטאת הרי אין דרך הוצאה מכך)

אלא כיון דקא מיכוין מחשבתו משויא ליה מקום הכא נמי כיון דקא מיכוין מחשבתו משויא ליה מקום:

נספח לענין חיוב על אב ותולדה

|  |  |  |  |
| --- | --- | --- | --- |
| **מרה"ר לרה"ר ורה"י באמצע**  | **ר' מחייב**רה"ר לרה"י –הוצאה (אב מלאכה)רה"י לרה"ר –הכנסה (תולדה)**חייב שתיים** | **חכמים פוטרים**כי לא נח החפץ ברה"י | רב ושמואל דאמרי תרוייהו **לא חייב רבי אלא ברה"י מקורה דאמרינן ביתא כמאן דמליא דמי אבל שאינו מקורה לא** |
| **רבי אומר דברים הדברים אלה הדברים אלו ל"ט מלאכות שנאמרו למשה בסיני** | משמע שרבי לא סובר שחייב על אב ותולדה שתיים |  |  |
| **מרה"י לרשות הרבים ועבר ארבע אמות ברה"ר**  | **רבי יהודה מחייב**רה"י לרה"ר – הוצאה אב מלאכהזריקה ברה"ר – תולדה**חייב שתיים**  | **וחכמים פוטרין**רה"י לרה"ר – הוצאה אב מלאכה | שכן אי אפשר לומר שחכמים פוטרים לגמרי |
| **מרה"י לרשות הרבים ועבר ארבע אמות ברה"ר** (דאמר עד דנפקא ליה לרה"ר תנוח ובהא קמיפלגי) | **רבי יהודה מחייב**רה"י לרה"ר –חייב משום הוצאה**קלוטה כמה שהונחה ואיתעבידא ליה מחשבתו****לא חייב שתיים** | **וחכמים פוטרין**רה"י לרה"ר –פטור משום הוצאה**לא אמרינן קלוטה כמה שהונחה ולא איתעבידא ליה מחשבתו** | אפשר לומר שחכמים פוטרים לגמרי(דאמר עד דנפקא ליה לרה"ר תנוח) |
| **רבי יהודה מוסיף אף השובט והמדקדק** **אמרו לו** **שובט הרי הוא בכלל מיסך מדקדק הרי הוא בכלל אורג** | **ר יהודה אומר** שהמסיך והשובט או האורג והמדקדקהם אב ותולדה **וחייב שתיים** | **חכמים אומרים**שהמסיך והשובטאו האורג והמדקדקהם אב ותולדה אבל **חייב אחד** |  |
| **רבי יהודה מוסיף אף השובט והמדקדק** **אמרו לו** **שובט הרי הוא בכלל מיסך מדקדק הרי הוא בכלל אורג**לעולם דעבדה להא לחודה והא לחודה ורבי יהודה אתולדה במקום אב לא מחייב | **דר' יהודה** סבר הני אבות נינהו.**ולא חייב שתיים** | **ורבנן סברי**הני תולדות נינהו | תדעא. דקתני רבי יהודה מוסיף אי אמרת בשלמא אבות מאי מוסיף מוסיף אבות. אלא אי אמרת תולדות מאי מוסיף. ב. איתמר נמי רבה ורב יוסף דאמרי תרוייהו לא חייב רבי יהודה אלא אחת. |

אמר רב חנא אמר רב יהודה **אמר שמואל מחייב היה רבי שתים אחת משום הוצאה ואחת משום הכנסה**

1. **דף צו,ב גמרא** [↑](#footnote-ref-1)
2. **דף צז,א גמרא** [↑](#footnote-ref-2)
3. **דף צז,ב גמרא** [↑](#footnote-ref-3)
4. **דף צח,א גמרא** [↑](#footnote-ref-4)
5. **דף צח,ב גמרא** [↑](#footnote-ref-5)
6. **דף צט,א גמרא** [↑](#footnote-ref-6)
7. **דף צט,א גמרא** [↑](#footnote-ref-7)
8. **דף צט,ב גמרא** [↑](#footnote-ref-8)
9. **דף ק,א גמרא** [↑](#footnote-ref-9)
10. **דף ק,א גמרא** [↑](#footnote-ref-10)
11. **דף ק,א גמרא** [↑](#footnote-ref-11)
12. **דף ק,ב גמרא** [↑](#footnote-ref-12)
13. **דף ק,ב גמרא** [↑](#footnote-ref-13)
14. **דף ק,ב גמרא** [↑](#footnote-ref-14)
15. **דף קא,א גמרא** [↑](#footnote-ref-15)
16. **דף קא,ב גמרא** [↑](#footnote-ref-16)
17. **דף קב,א גמרא** [↑](#footnote-ref-17)